ระเบียบสำนักงานเศรษฐกิจอุตสาหกรรมระเบียบสำนักงานเศรษฐกิจอุตสาหกรรมว่าด้วยข้อมูลข่าวสารของสำนักงานเศรษฐกิจอุตสาหกรรมพ.ศ.๒๕๔๘ เพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานเศรษฐกิจอุตสาหกรรมเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูสำนักงานเศรษฐกิจอุตสาหกรรมจึงให้ยกเลิกระเบียบสำนักงานเศรษฐกิจอุตสาหกรรมว่าด้วยการปฏิบัติงานในสำนักงานเศรษฐกิจอุตสาหกรรมตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๔๑ ลงวันที่ ๑๖ มิถุนายนพ.ศ. ๒๕๔๑และวางระเบียบเกี่ยวกับข้อมูลข่าวสารของราชการของสำนักงานเศรษฐกิจอุตสาหกรรมไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานเศรษฐกิจอุตสาหกรรมว่าด้วยข้อมูลข่าวสารของสำนักงานเศรษฐกิจอุตสาหกรรม พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ บรรดาระเบียบหรือคำสั่งอื่นใดของสำนักงานเศรษฐกิจอุตสาหกรรม ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้สำนักงาน หมายความว่าสำนักงานเศรษฐกิจอุตสาหกรรมข้อมูลข่าวสารหมายความว่า ข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์บริการข้อมูลข่าวสารและหน่วยงานในสังกัดของสำนักงานศูนย์บริการข้อมูลข่าวสารหมายความว่า ศูนย์บริการข้อมูลข่าวสารของสำนักงานเศรษฐกิจอุตสาหกรรมหน่วยงานในสังกัดหมายความว่า สำนัก กอง ศูนย์ หรือหน่วยงานที่มีฐานะเทียบเท่ากองในสำนักงานหน่วยงานที่ให้บริการข้อมูลข่าวสารหมายความว่า ศูนย์บริการข้อมูลข่าวสารของสำนักงานเศรษฐกิจอุตสาหกรรมและของหน่วยงานในสังกัดคณะกรรมการหมายความว่าคณะกรรมการพิจารณาดำเนินการในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ของสำนักงานวัน หมายความว่า วันตามปีปฏิทินวันทำการ หมายความว่า วันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้ผู้อำนวยการสำนักงานเศรษฐกิจอุตสาหกรรมรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๖ ในกรณีที่มีปัญหาหรืออุปสรรคในการปฏิบัติตามระเบียบนี้ให้ผู้อำนวยการสำนักงานเศรษฐกิจอุตสาหกรรมมีอำนาจวินิจฉัยสั่งการตามที่เห็นสมควรหมวด๑คณะกรรมการพิจารณาดำเนินการในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ของสำนักงานเศรษฐกิจอุตสาหกรรม ข้อ ๗ ให้มีคณะกรรมการพิจารณาดำเนินการในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ของสำนักงาน โดยมีอำนาจและหน้าที่ ดังต่อไปนี้(๑)ศึกษาและกำหนดแนวทางการปฏิบัติงานเพื่อรองรับการดำเนินงานของสำนักงานเศรษฐกิจอุตสาหกรรมตามพระราชบัญญัติข้อมูลข่าวสารของราชการ พ.ศ. ๒๕๔๐(๒) กำหนดขั้นตอนการปฏิบัติงานวิธีการในการเปิดเผยข้อมูลข่าวสาร การบริหารการประสานข้อมูลการจัดเตรียมสถานที่ติดต่อเพื่อให้ประชาชนตรวจดูข้อมูลข่าวสารรวมถึงการออกระเบียบภายในสำนักงาน เพื่อรองรับการดำเนินงานดังกล่าว(๓) แต่งตั้งคณะทำงานเพื่อดำเนินการในเรื่องที่เกี่ยวข้องตามที่คณะกรรมการมอบหมาย(๔)เชิญผู้แทนจากหน่วยงานหรือบุคคลที่เกี่ยวข้องเพื่อหารือแสดงความคิดเห็นประกอบการพิจารณาดำเนินการ(๕) ปฏิบัติหน้าที่อื่นตามที่ได้รับมอบหมายข้อ ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นได้อีกหนึ่งเสียงข้อ ๙ ให้นำความในข้อ ๘มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๐ ให้หน่วยงานในสังกัดจัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งข้อมูลข่าวสารตามวรรคหนึ่ง(๑) และ (๒) ไปยังศูนย์บริการข้อมูลข่าวสารเพื่อให้ประชาชนค้นคว้าเพื่อตรวจดูหรือขอสำเนาในกรณีเป็นข้อมูลข่าวสารตาม (๑)ซึ่งสำนักงานเป็นผู้ออกและยังมิได้ลงพิมพ์ในราชกิจจานุเบกษาให้หน่วยงานในสังกัดเจ้าของเรื่องส่งข้อมูลข่าวสารดังกล่าวให้สำนักงานเลขานุการกรมภายในเจ็ดวันนับแต่วันที่ข้อมูลข่าวสารดังกล่าวได้จัดให้มีขึ้นเพื่อส่งไปลงพิมพ์ในราชกิจจานุเบกษาต่อไปให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและทันสมัยอยู่เสมอ รวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองหรือควบคุมดูแลซึ่งไม่อยู่ในข่ายที่จะต้องจัดส่งให้แก่สำนักงานเลขานุการกรม ตามวรรคสามข้อ ๑๑ให้ศูนย์บริการข้อมูลข่าวสารจัดทำดรรชนีข้อมูลข่าวสารที่หน่วยงานในสังกัดจัดส่งให้ตามข้อ๑๐ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองในการนี้ให้หน่วยงานในสังกัดจัดทำบัญชีข้อมูลข่าวสารอื่นๆที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๐ วรรคสามให้พร้อมในการที่จะพิจารณาเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารด้วยหมวด๓การขอข้อมูลข่าวสารและการอนุญาต ข้อ ๑๒การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของหน่วยงานที่ให้บริการข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารและอยู่ในความครอบครองหรือควบคุมดูแลของหน่วยงานอื่นหรือหน่วยงานของตนให้แจ้งให้ผู้ยื่นคำขอไปยื่นคำขอที่หน่วยงานนั้นพร้อมประสานไปยังหน่วยงานดังกล่าวเพื่อให้ผู้มีอำนาจพิจารณา แต่หากอยู่ในความครอบครองหรือควบคุมดูแลของหน่วยงานของตนให้ดำเนินการ ดังนี้(๑)ในกรณีขอสำเนาหรือขอสำเนาที่มีคำรับรองถูกต้องของข้อมูลข่าวสารที่จัดไว้ให้ค้นคว้าหรือตรวจดูในศูนย์บริการข้อมูลข่าวสารให้เจ้าหน้าที่ประจำศูนย์บริการข้อมูลข่าวสารซึ่งเป็นข้าราชการไม่ต่ำกว่าระดับ ๓เป็นผู้อนุญาต(๒) ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารที่อยู่ในความครอบครองหรือควบคุมดูแลของหน่วยงานในสังกัดใดให้เจ้าหน้าที่ผู้รับคำขอเสนอเรื่องให้หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายเป็นผู้พิจารณาอนุญาตเว้นแต่ข้อมูลข่าวสารนั้นเป็นข้อมูลข่าวสารลับในกรณีไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อผู้อำนวยการสำนักงานเศรษฐกิจอุตสาหกรรมหรือผู้ที่ผู้อำนวยการสำนักงานเศรษฐกิจอุตสาหกรรมมอบหมายเพื่อพิจารณาวินิจฉัยข้อ ๑๓ในกรณีผู้มีอำนาจอนุญาตมีคำสั่งไม่ให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบ พร้อมกับแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๔ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๕ให้ศูนย์บริการข้อมูลข่าวสารดำเนินการให้บริการข้อมูลข่าวสารของราชการที่มีไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ จำหน่าย แจก รวมทั้งจัดหาและจัดทำสำเนาข้อมูลข่าวสารให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการข้อ ๑๖ ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลข้อ ๑๗ข้อมูลข่าวสารของราชการที่อยู่ระหว่างดำเนินการให้ศูนย์บริการข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเรื่องที่ไม่เปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่สำนักงานกำหนดโดยคำแนะนำของคณะกรรมการข้อ ๑๙การเรียกค่าธรรมเนียมการทำสำเนาหรือการรับรองสำเนาข้อมูลข่าวสารให้เป็นไปตามหลักเกณฑ์ที่สำนักงานประกาศกำหนด โดยความเห็นชอบของคณะกรรมการรายได้จากการจำหน่ายข้อมูลข่าวสารตามข้อ ๑๘และค่าธรรมเนียมตามวรรคหนึ่ง ให้ปฏิบัติตามระเบียบของทางราชการข้อ ๒๐ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารที่รับผิดชอบดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่ศูนย์บริการข้อมูลข่าวสารให้ดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความรับผิดชอบของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้รับคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินเจ็ดวันทำการในกรณีมีเหตุจำเป็นอาจขออนุมัติจากผู้อำนวยการสำนักงานเศรษฐกิจอุตสาหกรรมหรือผู้ที่ผู้อำนวยการสำนักงานเศรษฐกิจอุตสาหกรรมมอบหมายเพื่อขอขยายระยะเวลาออกไปได้แต่ต้องไม่เกินสิบห้าวันทำการหมวด๕สถานที่บริการข้อมูลข่าวสาร ข้อ ๒๑ สถานที่บริการข้อมูลข่าวสารของสำนักงานมีดังนี้(๑)ศูนย์บริการข้อมูลข่าวสารของสำนักงานเศรษฐกิจอุตสาหกรรม ชั้น ๓ อาคารสำนักงานเศรษฐกิจอุตสาหกรรมเป็นสถานที่ติดต่อข้อมูลข่าวสารที่จัดให้ประชาชนตรวจดูตามกฎหมายว่าด้วยข้อมูลข่าวสารของราชการ(๒) หน่วยงานในสังกัดต่างๆเป็นสถานที่ติดต่อขอข้อมูลข่าวสารอื่นๆ ที่อยู่ในความรับผิดชอบของหน่วยงานนั้นประกาศณ วันที่ ๒๖ พฤษภาคม พ.ศ. ๒๕๔๘ชุตาภรณ์ ลัมพสาระผู้อำนวยการสำนักงานเศรษฐกิจอุตสาหกรรมอัมภิญา/พิมพ์๒๒พฤษภาคม ๒๕๕๑[๑]ราชกิจจานุเบกษา เล่ม ๑๒๒/ตอนที่ ๖๒ ง/หน้า ๔๗/๔ สิงหาคม ๒๕๔๘